“ซีพี-เมจิ” จัดโครงการ “ส่งต่อพลัง สตรองไปด้วยกัน”
"ซีพี-เมจิ" จัดโครงการ "ส่งต่อพลัง สตรองไปด้วยกัน" ส่งมอบผลิตภัณฑ์แก่เด็กและเยาวชน 50 เขตทั่วกรุงเทพฯ สู้ภัย COVID-19
30 มิ.ย. 2563

นางสาวสลิลรัตน์ พงษ์พานิช กรรมการผู้จัดการ บริษัท ซีพี-เมจิ จำกัด พร้อมด้วย นายทาคาฮิโร่ อาวาอิ รองกรรมการผู้จัดการอาวุโส นำผู้บริหารและพนักงาน ซีพี-เมจิ จิตอาสา ร่วมแจกผลิตภัณฑ์นมและโยเกิร์ตคุณภาพสูง ให้แก่เด็กและเยาวชนมีสุขภาพแข็งแรง มีพลังกายพลังใจ สู้ภัยโควิด-19 ในโครงการ “CP Meiji ส่งต่อพลัง สตรองไปด้วยกัน” โดยมี นางสาวโศรยา วัธชนะ ผู้ช่วยผู้อำนวยการเขตคลองเตย และ นางมาเรียม ป้อมดี ประธานชุมชนพัฒนาใหม่ ร่วมรับมอบ ณ ชุมชนพัฒนาใหม่ เขตคลองเตย กรุงเทพฯ
สำหรับโครงการ “CP Meiji ส่งต่อพลัง สตรองไปด้วยกัน” เป็นโครงการที่ ซีพี-เมจิ บริษัทในเครือ บริษัท เจริญโภคภัณฑ์อาหาร จำกัด (มหาชน) หรือ CPF นำพนักงานจิตอาสาลงพื้นที่ส่งมอบพลังแห่งสุขภาพดี ผ่านผลิตภัณฑ์นมเมจิ และโยเกิร์ตเมจิ คุณภาพสูง หลากหลายรสชาติ จำนวน 100,000 ชิ้น ให้กับเด็กและเยาวชน ใน 50 ชุมชน จำนวน 50 เขต ทั่วกรุงเทพฯ ตลอดเดือนมิถุนายน 2563 อาทิ เขตตลิ่งชัน เขตบางขุนเทียน เขตคลองสาน เขตปทุมวัน เขตป้อมปราบศัตรูพ่าย เขตดอนเมือง เขตดินแดง และเขตวัฒนา